**Zápisnica zo zasadnutia Obecného zastupiteľstva**

**zo dňa 31. 10. 2013**

**Prítomní:** podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Kultúrno-spoločenské podujatia v roku 2013
6. Žiadosti občanov
7. Rôzne
8. Diskusia
   1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov.

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie overovateľov zápisnice poslankyne Janku Kováčovú a Adrianu Duračkovú, zapisovateľku zápisnice Máriu Krátkú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Starostka obce predložila poslancom na prejednanie organizovanie kultúrno spoločenských akcií, ktoré má obec zrealizovať do konca roka 2013. Ide o 3. ročník obecnej zabíjačky, Predvianočné posedenie s občanmi 70. a viacročnými, Slávnostné rozsvietenie vianočného stromčeka a privítanie sv. Mikuláša, Novoročný ohňostroj.

Prítomní sa uzniesli, že 3. ročník obecnej zabíjačky, Predvianočné posedenie s občanmi 70. a viacročnými sa uskutočnia v dňoch 23. A 24. 11. 2013. Na posedení budú občanom odovzdané darčeky. Slávnostné rozsvietenie vianočného stromčeka a privítanie sv. Mikuláša spojené s odovzdaním darčekov pre deti do 12 rokov sa uskutoční 6. 12. 2013. Novoročný ohňostroj je plánovaný na 1. 1. 2014.

6. Starostka obce predložila na prejednanie žiadosť Tomáša Duračku, Veselé 296 o predaj pozemku vo vlastníctve obce p. č. 349/5. Žiadosť tvorí súčasť zápisnice.

Na zasadnutí nebolo prijaté uznesenie, navrhnutá cena za odpredaj dohodou bola 25 €/m2.

Starostka obce informovala o žiadosti AG Play, s. r. o., Záhradnícka 68, Bratislava o vydanie súhlasného stanoviska k umiestneniu video hier v Pohostinstve Torák Veselé. Vzhľadom na to, že obec nemá vydané VZN, ktoré by zakazovalo prevádzkovanie hazardných hier na území obce, po zaplatení poplatku 100,00 € za vydanie súhlasného stanoviska, rozhodnutie bude vydané.

7. Rôzne.

Starostka obce informovala o návrhoch na finančné vysporiadanie prostriedkov:

* medzi obcou Rakovice a obcou Veselé na záujmové vzdelávanie v CVČ na obdobie 9-12/2013, za 57 detí prihlásených do CVČ pri ZŠ s MŠ Rakovice

-  medzi mestom Piešťany a obcou Veselé na záujmové vzdelávanie v CVČ na obdobie 9-12/2013 a 1-6/2014, za 1 dieťa prihlásené do CVČ pri ZŠ sv. M. Goretti Piešťany.

Starostka obce informovala o ukončení prác na II. etape rozšírenia rozhlasového systému v obci.

Starostka obce predložila schválený návrh na kalendár Mikroregiónu nad Holeškou na rok 2014. Objednaný je do všetkých domácností v obci. Náklady na financovanie kalendára pre našich obyvateľov znáša obec.

Starostka obce informovala o umiestnení informačných tabúľ na budovách domov smútku na cintorínoch Veselé a Ťapkové. Ďalšia tabuľa bude umiestnená pri dome s. č. 184.

Ďalej informovala o dodatku k nájomnej zmluve o vystavenie ktorého požiadalo PZ Dolinka. Dodatok NZ je možné vypracovať až po zameraní objektu poľovníckej chaty. Prenájom sa môže uskutočniť po splnení podmienok vyplývajúcich zo zákona o predaji a prenájme obecného majetku. Zároveň navrhuje, aby predmetom dodatku bol prenájom parcely 1039/7 – strelnica a strelisko, ktoré bolo zamerané v roku 2010 a PZ Dolinka ho užíva.

Na záver starostka obce poďakovala prítomným za účasť na zasadnutí.

Vo Veselom 31. 10. 2013

**Uznesenie**

**Obecného zastupiteľstva vo Veselom**

**zo dňa 31. 10 2013**

**Uznesenie Obecného zastupiteľstva vo Veselom č. 58/2013**

Obecné zastupiteľstvo vo Veselom

Schvaľuje

program zasadnutia na deň 31. 10. 2013.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 59/2013**

Obecné zastupiteľstvo vo Veselom

určuje

overovateľov zápisnice poslankyne Janku Kováčovú a Adrianu Duračkovú, zapisovateľku zápisnice Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 60/2013**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 30. 9. 2013.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 61/2013**

Obecné zastupiteľstvo vo Veselom

1. Schvaľuje

Realizovanie kultúrno – spoločenských akcií

* + 3. ročník obecnej zabíjačky dňa 23. 11. 2013,
  + Predvianočné posedenie s občanmi 70. a viacročnými dňa 24. 11. 2013
  + Slávnostné rozsvietenie vianočného stromčeka a privítanie sv. Mikuláša dňa 6. 12. 2013
  + Novoročný ohňostroj 1. 1. 2014.

1. Schvaľuje

Zakúpenie darčekov pre občanov 70. ročných a starších v hodnote do 5,00€ a pre deti do veku 12. Rokov v hodnote do 2,50€.

Prítomných 7 poslancov

Schválilo 7 poslancov

Vo Veselom 31. 10. 2013

Viera Šipková

Starostka obce

Zapísala: Bc. Mária Krátká ....................................................

Overovatelia zápisnice:

Janka Kováčová ...................................................

Adriana Ďuračková ...................................................